
Kik az "Isten fiai"? Az 1Mózes 6:2, 4 ókori exegézise

A pályamunka az 1Mózes 6 második és negyedik versszakában szereplő "Isten fiai"-nak az ókori értelmezéseit dolgozza fel. 
A teljesség igénye nélkül a legjelentősebb interpretációs irányzatokat vizsgálom, melyek alapvetően két fő ágazatra tagozódnak. 
Az egyik vélekedés természetfeletti lényekkel, a másik pedig emberi lényekkel azonosítja a Bibliában leírt történet általam vizsgált szereplőit. 
Az írás végigveszi a legjelentősebb ókori filozófusok, bibliakutatók és gondolkodók véleményét, melyen keresztül egészen sajátos és egyedülálló világképet alakíthat ki az olvasó a világtörténelem egyik legdrámaibb eseményének előzményeiről. 



